Stemningsfull konsert i krypten
Nordnesrepublikken
Byens beste nettavis for oss på Nordnes
Hjem
Nyheter
Næringsliv
Historie
Debatt
Annonsering
Kontakt
Stemningsfull konsert i krypten
5. februar 2015 av Eva S. Johansen
Del denne artikkelen
Lager Kryptkonsert: Skuespiller Jan Holden, produsert Hjørdis Steinsvik, sanger og komponist Bodil Lunde Rørtveit og komponist og produsent Jørn Lavoll.
Bli med under Nykirken tilbake til 1200-tallet. Se video av Sagn og skuespiller Jan Holden.
– Jeg har prøvesunget i krypten, men det blir nok noe helt annet når vi har rett belysning og det damper fra suppeskålene, sier komponist og sanger i gruppen «Sagn» Bodil Lunde Rørtveit. Sammen med komponist og produsent Jørn Lavoll danner de gruppen Sagn. Som 17-åringer sang de sammen i Bergen Ungdomskor tilbake i 1994, og traff hverandre igjen først mange år senere. Da fant de tonen og dannet gruppen Sagn.
Se video og bilder av krypten lenger nede.
– Musikken vår er på en måte gammel, litt middelaldersk, østisk og balkansk, forklarer Lunde Rørtveit, som har besteforeldre fra Nordnes. De hadde konsert i Nykirken i fjor, og fikk da høre om krypten.
Den første konserten på torsdag 12. februar er allerede utsolgt, så en ny er satt opp til klokken 2100. Krypten tar omlag 60 personer som skal varme seg på kortreist suppe fra Klosteret Kaffebar under konsertopplevelsen.
Her er en smakebit fra Bodil Lunde Rørtveit på hva som blir å høre på konserten.
– Vi er opptatt av miljø og bærekraft og det var helt naturlig å undersøke muligheten for å få mat i nærheten, forteller Lavoll. For å understreke dette tar gjestene av bærekraftige hensyn selv med krus og skje inn i krypten.
Opptatt av bærekraft
Sagns neste forestilling «Sustain» handler også om bærekraftig utvikling og vil ha premiere på Cornerteateret i høst. Der vil de bygge scenografien av plast. Neste helg blir det tur til Brussel og teaterforestilling med opptreden i gatene på internasjonal klimadag. Begge er teaterutdannet og liker å kombinere musikken med forestillling.
Med seg i krypten har de skuespiller Jan Holden, som skal sette gjestene inn i erkebispegården, kirken og kryptens historie.
– Det blir veldig stemningsfullt. Tenk, her var innseilingen til Bergen. Erkebispegården var 60 meter lang, og strakte seg under gaten sørover. Den var større enn Håkonshallens 37 meter og vi kan tenke oss at de følte seg ovenpå her borte. Det er så mye interessant historie så jeg har ikke helt bestemt meg for hva som skal bli med til konserten ennå, forteller Jan, og nevner også Byantikvarens arbeid med å restaurere større deler av kypten.
Jan Holden er freelanskuespiller og holder blant annet på med egne forestillinger med Kompani 13.
Her får du kjenne stemningen fra Jan Holden.
Litt fusking er lov, her er det fiberlys som gir stemning i inngangspartiet. Nytt møter gammelt.
Dette er den eldste veggen i krypten. Deler av den skal stamme fra 1200-tallet.
Ved juletider er det juleforestilling for barna her inne.
Godt gjemt bak Nykirken finner vi inngangen til krypten.

Her er de siste sakene
.
Siste punktum: Eva gir seg med nordnesrepublikken.no
Kjære venn av Nordnesrepublikken
La Nordnesparken vokse
Hullet er funnet!
Følg Nordnesrepublikken
Del denne artikkelen
Filed Under: Hva skjer, Nyheter
Trackbacks
Concert in the Crypt | Jørn Lavoll sier:
5. februar 2015, kl. 19:10
[…] http://nordnesrepublikken.no/2015/02/05/stemningsfull-konsert-i-krypten/ […]
Søk
Følg Nordnesrepublikken
Kontakt
Ansvarlig redaktør: Eva S. Johansen
eva.johansen@nordnesrepublikken.no
Nordnesrepublikken følger god presseskikk og Vær varsom-plakaten.
Personvernerklæring
Sosiale medier
Facebook
Twitter
Instagram
Kategorier
Kategorier Velg kategori Debatt Folk Historie Hva skjer Næringsliv Nyheter Ukategorisert
Copyright © 2022 · Metro Pro Theme på Genesis Framework · WordPress · Log in